**Animorphs** er en serie science fiction-bøker for barn og ungdom, skrevet av den amerikanske forfatteren K.A. Applegate. Serien ble avsluttet med bok nr. 54, som kom på norsk i desember 2003. 

Det er også blitt gitt ut noen spin-off bøker fra samme forfatter (*Megamorphs*), som går dypere inn i forhistorien til noen av karakterene. 

Chris Grines tegneserieversjon av serien ble påbegynt i 2020 av Scholastic, og kom i norsk versjon tidlig 2021 utgitt av Fontini.

Morferne
--------

I serien blir de fem ungdommene Jake, Cassie, Marco, Rachel og Tobias oppsøkt av romskipet til den andalittiske krigerprinsen *Elfangor-Sirinial-Shamtul*. Han gir ungdommene evnen til å morfe og bli hamløpere, det vil si at man kan bli til et hvilket som helst dyr ved hjelp av DNA. Han forteller også om grunnen: Jerkene, en art av parasitter har tenkt å invadere jorda. De kryper inn i menneskenes øreganger og tar fullstendig kontroll over dem. Mange mennesker er allerede kontrollører. Det blir flere og flere for hver dag. Nå må Jake, Cassie, Marco, Rachel og Tobias kjempe alene mot milliarder av jerker med vertskropper fra alle mulige planeter, bare bevæpnet med morfeevnen. Heldigvis møter de en annen andalitt som hjelper dem videre. Men er det nok? Og de kan ikke fortelle det til noen. For hvem som helst, moren din, broren din, kjæresten din, kan være kontrollører. Absolutt hvem som helst.

Andalittene
-----------

Andalitter er i bokserien en firbeint rase fra verdensrommet. De har menneskelig overkropp og underkroppen til en hjort (se Kentaur) og to spinkle armer med syv fingre. Hodet har menneskelig form, men har ingen munn og til nese har de tre vertikale sprekker. Øynene til andalittene er mandelformet. Oppå hodet har de i tillegg øyne på to stilker som de kan vri i alle retninger. Halen til andalittene kan minne om en skorpionhale. Halen er rask og dødelig og kan drepe med ett hogg. Kroppen er dekket av blå pels, men når de blir eldre, kan pelsen bli svak brun i det blå.

Andalittene har utviklet intelligens og individuell personlighet. F.eks. kan de bygge ting, utforske nye steder, tenke logisk og ha egne meninger. Andalittene er svært arrogante. De kan bli lett sinte, og noen ser ned på alle andre arter som ikke er som dem, f.eks. menneskene. Siden de ikke har munn, snakker andalittene ved hjelp av tanketale (telepati).

Andalitter er intelligente i forhold til menneskene. De har konstruert romfartøyer som kan reise til andre planeter og bygget svært avanserte våpen. Samtidig er de opptatt av å utforske fremmede planeter og livsbetingelser.

Serien
------

**Bøkene i serien**
1. Invasjonen
2. Gjesten
3. Nærkontakt
4. Budskapet
5. Oppdagelsen
6. Erobringen
7. Avgjørelsen
8. Den fremmede
9. Hemmeligheten
10. Androiden
11. Tidsreisen
12. Reaksjonen
13. Forandringen
14. Den ukjente
15. Oppgjøret
16. Advarselen
17. Våpenet
18. Gjensynet
19. Avskjeden
20. Nykommeren
21. Trusselen
22. Løsningen
23. Avsløringen
24. Mistanken
25. Isfront
26. Angrepet
27. Dypdykk
28. Eksperimentet
29. Sykdommen
30. Gjenforeningen
31. Sammensvergelsen
32. Atskillelsen
33. Illusjonen
34. Profetien
35. Forslaget
36. Mutasjonen
37. Svakheten
38. Ankomsten
39. Jakten
40. Den andre
41. Visjonen
42. Reisen
43. Prøven
44. Det uventede
45. Åpenbaringen
46. Narrespillet
47. Motstanden
48. Gjenkomsten
49. Avledningen
50. Ytterpunktet
51. Dilemmaet
52. Offeret
53. Svaret
54. Begynnelsen

Eksterne lenker
---------------

* (en) Offisielt nettsted Rediger på Wikidata
* Katherine A. Applegate Arkivert 27. februar 2015 hos Wayback Machine. presentasjon hos Gyldendal

Portal: Litteratur